**«Дрыгва»** — беларускі паганскі фольк-метал гурт. Ён вылучаецца сваім гучаннем, у якім сумешваюцца мілагучнасць традыцыйных інструментаў з жорсткасцю гітарных рыфаў. У асобных колах гурт лічыцца легендарным і адным з найвыдатнейшых прадстаўнікоў паганскай сцэны. Песні гурту выключна на беларускай мове. Гурт існуе 2006—2014 гг. і з 2017 па сённяшні дзень.

Удзельнікі
----------

### Пры запісе «Кола часу»

* Віталь Беразоўскі — вакал, бас-гітара, тэксты
* Аляксей Сцяцюк — музыка, гітара
* Уладзімір — барабаны
* Максім Аляксеў — клавішы

### Пры запісе «Сын магутнага рода»

* Віталь Беразоўскі — вакал, тэксты
* Аляксей Сцяцюк — музыка, гітара
* Аляксандр — бас-гітара
* Ау́тар, кампазитар - Сяргей Міхайлавіч Зайцаў

### Пры запісе «Ланцугі мінулых стагоддзяў»

* Віталь Беразоўскі — вакал, бас-гітара, тэксты
* Аляксей Сцяцюк — кампазітар, гітара, флейта, клавішы

### Пры запісе «Вогнепаклоннік» (на хвілю напісання артыкула)

* Віталь Беразоўскі — вакал, бас-гітара, тэксты
* Аляксей Сцяцюк — гук, музыка
* Аляксандр Талкачоў — бас-гітара
* Віталь Ляўчук — барабаны

Гісторыя гурту
--------------

Ідэя стварэння гурту «Дрыгва» нарадзілася ў 2006 ў горадзе Магілёў. Першыя рэпетыцыі адбыліся ўвесну таго ж года. Першапачатковы састаў налічваў 4-х музыкаў (рытм, сола, ударныя, бас/вакал), пазней у гурце з’явіўся клавішнік. Тады быў запісаны першы дема-матэрыял з 5 песень. З самага пачатку існавання гурту ў яго была праблема з саставам, які часта мяняўся і быў нестабільны, але ў 2009 годзе выдаецца дэмаальбом «*Кола Часу»*, які быў выдадзены ў цыфравым фармаце. У 2010 г. выдаецца дэбютны альбом «Сын магутнага рода» лэйбламі «Graillight Productions» и «First Line Records Division». У 2010—2011 гадах выдаюцца сумесныя сінглы са «Сваргой». У 2012 г. выдецца міні-альбом «Ланцугі мінулых стагоддзяў». 27 сакавіка 2014 года гурт абвесціў на афіцыяльнай суполцы пра свой распад. Але 3 чэрвеня 2017 года выдаецца сінгл «Паляванне» разам з каверам песні гурту «Apraxia». У тым жа годзе выдаецца сінгл «Крывавая гамарня». У 2019 годзе выходзіць сінгл «Вогнепаклоннік*».* Усе песні «Дрыгвы» былі запісаныя ў хатняй студыі Аляксея «*DRYGVA Studio».*

Творчасць
---------

### Альбомы

#### Сын магутнага рода (2010)

У прэс-рэлізе было напісана наступнае:

> Калектыў робіць спробу ўнесці ў Вашу сучасную штодзённую звычайнасць частку вельмі каштоўных драбкоў спрадвечнай духоўнай ісціны, узмацніць любоў да Бацькаўшчыны, уваскрэсіць светлую памяць Прашчуроў. Моцнае гучанне дадаюць меладычныя гукі народных музыкальных інструментаў і беларускамоўная лірыка. Прахалода вялікасных лясоў, песні вятроў, бляск рэк і азёр, які зачароўвае, у кожнай песні захопяць ваша уразуменне і ўнясуць у старажытныя часы.
> 
> 

1. Прадказанне
2. Шлях валхвоў
3. Мацi вужоў
4. Сын магутнага Рода
5. Заклік
6. Пад сцягам Пяруна
7. Подых вайны
8. Навальніца
9. Калі загінеш у баі
10. Святочная
11. Старажытная Беларусь
12. Цяжкія крокі
13. Купальская ахвяра

#### Вайдэлот (2020)

1. Вогнепаклоннік
2. Варагі
3. Кругі на вадзе
4. Барабан
5. Брацтва
6. Калі прыйдзе світанак
7. Сонца заходзіць
8. Вайдэлот

### Міні-альбомы

#### Кола часу (2009)

1. Старажытная Беларусь
2. Цяжкія крокі
3. Купальская ахвяра
4. Правадыр (бонус)

#### Ланцугі мінулых стагоддзяў (2012)

1. Непахіснасць роднага краю
2. Вясна

**В пасти новой войны & Вольница (У пашчы новай вайны & Вольніца, 2013)**

Па сутнасці перавыданне дзвюх сумесных сінглаў з «Сварга».

### Сінглы

#### В пасти новой войны (У пашчы новай вайны, 2010)

Сінгл быў прадстаўлены ў афіцыяльнай суполцы 2 верасня, у працы над ім прыймаў удзел гурт «Сварга».

#### Вольница (Вольніца, 2011)

Сінгл быў выдадзены 22 траўня пры ўдзеле гурту «Сварга».

#### Паляванне (2017)

Сінгл, які быў выдадзены 3 чэрвеня, разам з каверам «Кліч Маці-Прыроды» на Apraxia.

#### Крывавая гамарня (2017)

Сінгл, які быў выдадзены 20 кастрычніка.

#### Вогнепаклоннік (2019)

Сінгл, які быў выдадзены 11 чэрвеня.

Спасылкі
--------

* Афіцыйная суполка ў сацыяльнай сетцы «У Кантакце»
* Інтэрв’ю за 2010 год
* Артыкул пра гурт Архівавана 25 жніўня 2019.
* Пра дэбютны альбом
* Рэцэнзія на «Сын магутнага рода»
* Інфармацыя пра «Кола часу»
* Інфармацыя пра «Сын магутнага рода»
* Інфармацыя пра «Ланцугі мінулых стагоддзяў»
* Творчасць гурту
* Пра распад гурту ў 2014 годзе Архівавана 25 жніўня 2019.
* Пра вяртанне «Дрыгвы» Архівавана 25 жніўня 2019.
* Фотарэпартаж з Фэста Вясновага Раўнадзенства (2018 год)

|  |  |
| --- | --- |
| ⚙️   У сацыяльных сетках | VK |